CELEX: 32011D0338
Language: et
Date: 2011-06-10 00:00:00
Title: 2011/338/EL: Komisjoni rakendusotsus, 10. juuni 2011 , ajavahemikul 1. aprillist 2011 kuni 31. detsembrini 2011 Euroopa Liidu mesilastervise referentlaborile antava liidu finantsabi kohta (teatavaks tehtud numbri K(2011) 3767 all)

11.6.2011   
            
            
               ET
            
            
               Euroopa Liidu Teataja
            
            
               L 152/32
            
         KOMISJONI RAKENDUSOTSUS,
   10. juuni 2011,
   ajavahemikul 1. aprillist 2011 kuni 31. detsembrini 2011 Euroopa Liidu mesilastervise referentlaborile antava liidu finantsabi kohta
   (teatavaks tehtud numbri K(2011) 3767 all)
   (Ainult prantsuskeelne tekst on autentne)
   (2011/338/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (1) eelkõige selle artiklit 75 lõiget 2,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) eriti selle artikli 32 lõiget 7,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (3) eriti selle artikli 31 lõiget 2,
   ning arvestades järgmist:
   
               (1)
            
            
               Määruse (EÜ, Euratom) nr 1605/2002 artikli 75 lõike 2 kohaselt peab kulukohustuse võtmisele eelnema rahastamisotsus, mille teeb institutsioon või asutus, kelle institutsioon on selleks volitanud.
            
         
               (2)
            
            
               Vastavalt otsuse 2009/470/EÜ artikli 31 lõikele 2 võib Euroopa Liidu loomatervise ja elusloomade referentlaboritele anda liidu abi.
            
         
               (3)
            
            
               Sellest tulenevalt tuleks anda liidu finantsabi ELi referentlaborile, mis on määratud täitma ülesandeid ja kohustusi, mis on sätestatud komisjoni 2. veebruari 2011. aasta määruses (EL) nr 87/2011, millega määratakse ELi mesilastervise referentlabor, kehtestatakse laborile konkreetsed vastutusalad ja ülesanded ning muudetakse Euroopa Parlamendi ja nõukogu määruse (EÜ) nr 882/2004 VII lisa (4).
            
         
               (4)
            
            
               Komisjon hindas ELi mesilastervise referentlabori ajavahemikuks 1. aprillist 2011 kuni 31. detsembrini 2011 esitatud töökava ja vastavat eelarveprojekti.
            
         
               (5)
            
            
               Komisjoni 28. novembri 2006. aasta määruses (EÜ) nr 1754/2006, millega kehtestatakse ühenduse sööda- ja toidualastele tugilaboritele ja loomatervishoiusektorile antava finantsabi üksikasjalikud eeskirjad, (5) on sätestatud, et liidu finantsabi antakse tingimusel, et heakskiidetud tööprogrammid on tõhusalt ellu viidud ja abisaajad esitavad kogu vajaliku teabe teatava tähtaja jooksul.
            
         
               (6)
            
            
               Vastavalt määruse (EÜ) nr 1754/2006 artiklile 2 sätestatakse komisjoni ja iga ELi referentlabori suhted partnerluslepingus, millele lisatakse mitmeaastane töökava.
            
         
               (7)
            
            
               Euroopa Liidu referentlaborite tegevuseks ja seminaride korraldamiseks antav finantsabi peaks olema kooskõlas ka määruses (EÜ) nr 1754/2006 sätestatud abikõlblikkuse eeskirjadega.
            
         
               (8)
            
            
               Määrusega (EÜ) nr 1754/2006 on kehtestatud ELi referentlaborite korraldatavate seminaride abikõlblikkuse eeskirjad. Samuti on määrusega ette nähtud, et rahalist toetust antakse kuni 32 osalejaga seminaride korraldamiseks. Sellest piirangust tuleks kooskõlas määruse (EÜ) nr 1754/2006 artikli 13 lõikega 3 teha erandeid teatavatele ELi referentlaboritele, kes vajavad toetust selleks, et seminaridel saaks parimate tulemuste nimel osaleda rohkem kui 32 osavõtjat. Erandeid võib teha juhul, kui Euroopa Liidu referentlabor vastutab seminari juhtimise ja korraldamise eest koos mõne teise liidu referentlaboriga.
            
         
               (9)
            
            
               Vastavalt nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (6) artikli 3 lõike 2 punktile a ja artiklile 13 rahastatakse loomahaiguste tõrje ja järelevalve programme (veterinaarmeetmeid) Euroopa Põllumajanduse Tagatisfondist (EAGF). Lisaks on kõnealuse määruse artikli 13 teise lõiguga ette nähtud, et nõuetekohaselt põhjendatud erandjuhtudel rahastatakse otsusega 2009/470/EÜ hõlmatud meetmete ja programmide puhul fondist liikmesriikide ja EAGFi toetuse saajate haldus- ja personalikulud. Finantskontrolli tegemisel kohaldatakse määruse (EÜ) nr 1290/2005 artikleid 9, 36 ja 37.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Et kaitsta mesilaste tervist, annab liit Sophia Antipolises asuvale Prantsuse toiduohutusameti (l’Agence Nationale de Sécurité Sanitaire de l’alimentation, de l’environnement et du travail, ANSES) laborile finantsabi määruse (EL) nr 87/2011 lisast tulenevate ülesannete ja kohustuste täitmiseks.
   Liidu finantsabi määr on 100 % määruses (EÜ) nr 1754/2006 määratletud abikõlblikest kuludest, mida kõnealune labor kannab töökava elluviimisel, ning selle maksimumsumma ajavahemikuks 1. aprillist kuni 31. detsembrini 2011 on 249 616 eurot, millest kuni 48 470 eurot kulutatakse mesilastervist käsitleva tehnilise seminari korraldamiseks.
   Käesolev otsus on rahastamisotsus määruse (EÜ, Euratom) nr 1605/2002 artikli 75 lõike 2 tähenduses.
   Artikkel 2
   Käesolev otsus on adresseeritud:
   Agence Nationale de Sécurité Sanitaire de l’alimentation, de l’environnement et du travail, Sophia-Antipolis Laboratory, Les Templiers, 105 route des Chappes, BP 111, 06902 Sophia-Antipolis, Prantsusmaa.
   
      Brüssel, 10. juuni 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 248, 16.9.2002, lk 1.
   
      (2)  ELT L 165, 30.4.2004, lk 1.
   
      (3)  ELT L 155, 18.6.2009, lk 30.
   
      (4)  ELT L 29, 3.2.2011, lk 1.
   
      (5)  ELT L 331, 29.11.2006, lk 8.
   
      (6)  ELT L 209, 11.8.2005, lk 1.